Ontsnapte gevangenes het beamptes oorval | Maroela Media
Volgens die departement van korrektiewe dienste is korrektiewe beamptes Vrydagmiddag tydens gevangenes se oefening by 'n fasiliteit in Malmesbury in die Wes-Kaap oorval waarna 69 verhoorafwagtende gevangenes uit aanhouding ontsnap het.
Delekile Klaas, die departement van korrektiewe dienste se kommissaris in die Wes-Kaap, het Vrydag vroegaand in 'n verklaring gesê 61 van die ontsnapte gevangenes is intussen weer aangekeer. Altesaam agt gevangenes is in dié stadium egter nog op vrye voet.
Volgens Klaas het die voorval omstreeks 12:15 by die Malmesbury-gevangenis plaasgevind. Dié korrektiewe sentrum het ten tyde van die voorval 451 gevangenes gehad met 20 korrektiewe beamptes aan diens.
"Die ontsnaptes het die beamptes [tydens oefening by die fasiliteit] oorval, die sleutels gevat, drie beamptes in 'n sel toegesluit en ander selle oopgesluit voordat hulle deur die hoofingang en deur die dak ontsnap het."
"Die departement veroordeel die roekelose optrede deur die gevangenes en sal seker maak dat hulle die gevolge van hul dade dra," het Klaas gesê.
Luidens die verklaring is die situasie by die betrokke fasiliteit intussen onder beheer gebring met sommige gevangenes wat moeilik was wat na maksimum-sekuriteitfasiliteite in die omgewing oorgeplaas is.
Die polisie was besig met belangriker take – om vreedsame, wetsgehoorsame betogers vir die restaurantbedryf met geweld te "beheer"
Waar kom die mannekrag vandaan om 65 gevangenis weer aan te keer sommer so in 'n japtrap? Maar daar is nie genoeg poliesmanne om landelike veiligheid te verseker nie. Malmesbury is dan geleë in die platteland!